Μαρία Λουίζα της Πάρμας

Η Μαρία Λουίζα (ιταλ. Maria Luisa di Borbone-Parma, Πάρμα, 9 Δεκεμβρίου 1751 - Ρώμη, 2 Ιανουαρίου 1819) του Οίκου των Βουρβόνων-Πάρμας ήταν πριγκίπισσα της Πάρμα και μετέπειτα βασιλική σύζυγος της Ισπανίας.

Ζωή
Παιδικά χρόνια
Η Λουίζα Μαρία Θηρεσία Άννα γεννήθηκε στην Πάρμα και ήταν το τρίτο παιδί και η δεύτερη κόρη του Φιλίππου της Ισπανίας, Δούκα της Πάρμα, και της Λουίζας Ελισάβετ της Γαλλίας. Έλαβε τα ονόματά της από τους εκ μητρός παππούδες της και την αγαπημένη αδελφή της μητέρας της, Άννα Ερριέττα της Γαλλίας, αλλά είναι γνωστή στην ιστορία με τη σύντομη ισπανική μορφή αυτού του ονόματος: Μαρία Λουίζα, ενώ η ίδια χρησιμοποιούσε το Λουίζα στην ιδιωτική της ζωή.E. Harding, A Chronological Abridgement of the History of Spain (Frogmore Lodge, Windsor, 1809), xxxi Οι γονείς της ήταν Δούκας και Δούκισσα της Πάρμα από το 1749. Αυτή, ο αδελφός της, Φερδινάνδος, και η αδελφή της, Ισαβέλλα, εκπαιδεύτηκαν στην Πάρμα από τον Ετιέν Μποννό ντε Κοντιγιάκ, γνωστό Γάλλο φιλόσοφο. Η Μαρία Λουίζα δεν θεωρήθηκε όμορφη όπως η μεγαλύτερη αδερφή της, αλλά ελκυστική, αν και ήταν αρκετά μικροκαμωμένη.

Γάμος
Η μητέρα της Μαρίας Λουίζας ήθελε να την αρραβωνιάσει με το Λουδοβίκο, Δούκα της Βουργουνδίας, διάδοχο του γαλλικού θρόνου. Ωστόσο, ο νεαρός Δούκας πέθανε το 1761. Το 1762, η Μαρία Λουίζα αρραβωνιάστηκε αντ' αυτού τον εξάδελφό της, Κάρολο, Πρίγκιπα των Αστουριών (μελλοντικό Κάρολο Δ΄ της Ισπανίας). Ο γάμος πραγματοποιήθηκε στις 4 Σεπτεμβρίου 1765 στο Παλάτι της Λα Γκράνχα. Αυτό της έδωσε τον τίτλο της εστεμμένης πριγκίπισσας των Αστουριών.
Βασίλισσα
Το 1788, ο σύζυγός της διαδέχθηκε τον πατέρα του ως Κάρολος Δ΄ της Ισπανίας, κάνοντας τη Μαρία Λουίζα βασίλισσα. Στην πρώτη συνάντηση μεταξύ του Καρόλου και των υπουργών του, η Μαρία Λουίζα ήταν παρούσα, ένα βήμα που προσελκύει την προσοχή και το οποίο έγινε ο κανόνας κατά τη διάρκεια της βασιλείας του συζύγου τηςRose-Marie Hagen, Rainer Hagen, What Great Paintings Say, Volym 2, 2003.

Η Μαρία Λουίζα φημολογείται ότι είχε πολλές ερωτικές υποθέσεις. Ο πιο διάσημος από αυτούς ήταν με τον πρωθυπουργό Μανουέλ δε Γοδόυ, τον οποίο το σύγχρονο κουτσομπολιό ξεχώρισε ιδιαίτερα ως μεγάλο εραστή. Ωστόσο, δεν υπάρχει άμεση απόδειξη ότι είχε εραστές. Ο εξομολογητής της Βασίλισσας, αδελφός Χουάν Άλμαραθ, έγραψε ότι η Μαρία Λουίζα παραδέχθηκε ότι «κανένας, κανένας από τους γιους και τις κόρες της, κανένας δεν ήταν από τον νόμιμο σύζυγό της».Zavala, José María (2011). Bastardos y Borbones. Barcelona: Plaza & Janés Editores. ISBN 978-84-0138-992-4. Retrieved 20 May 2014. Η αλήθεια αυτής της μαρτυρίας, ωστόσο, παραμένει αμφισβητήσιμη.

Δεν ήταν δημοφιλής κατά τη διάρκεια της βασιλείας του συζύγου της. Η κακή ιστορική της φήμη αποδόθηκε στην υποστήριξή της υπέρ των γαλλικών πολιτικών, κάτι που δεν θεωρήθηκε ωφέλιμο για την Ισπανία μακροπρόθεσμα.
Μετέπειτα ζωή
Το 1808, ο Κάρολος Δ΄ παραιτήθηκε από το θρόνο λόγω της πίεσης από το Ναπολέοντα Βοναπάρτη. Η Μαρία Λουίζα τον ακολούθησε στην εξορία στη Γαλλία και την Ιταλία. Όταν ο στρατός του Ναπολέοντα εισέβαλε στη χώρα, πολλά φυλλάδια την κατηγόρησαν για την παραίτηση.EPTON, Nina, The Spanish mousetrap: Napoleon and the Court of Spain (London: Macdonald, 1973). Η Μαρία Λουίζα πέρασε μερικά χρόνια στη Γαλλία και στη συνέχεια στη Ρώμη. Τόσο η ίδια όσο και ο σύζυγός της πέθαναν στην Ιταλία στις αρχές του 1819.
Οικογένεια
Η Μαρία Λουίζα και ο Κάρολος απέκτησαν 14 παιδιά:
 Κάρολος Κλήμης (1771 - 1774).
 Καρλόττα Ιωακείμη (1775 - 1830), παντρεύτηκε τον Ιωάννη ΣΤ΄ της Πορτογαλίας και είχε τέκνα.
Μαρία Λουίζα (1777 - 1782), γεννήθηκε στο Παλάτι του Λα Γκράνχα δε Σαν ΙλδεφόνσοReal Academia Matritense de Heráldica y Genealogía (2007). Anales de la Real Academia Matritense de Heráldica y Genealogía. Vol. X. (in Spanish). Madrid: RAMHG. p. 330., όπου και πέθανε.
 Μαρία Αμαλία (1779 - 1798), παντρεύτηκε τον θείο της, Αντώνιο Πασχάλη της Ισπανίας.Rubio, Reinas de España, p. 321
 Κάρολος Δομίνικος (1780 - 1783).
 Μαρία Λουίζα (1782 - 1824), παντρεύτηκε το Λουδοβίκο της Ετρουρίας και είχε τέκνα
 Κάρολος Φραγκίσκος ντε Πάουλα (1783 - 1783) και
 Φίλιππος Φραγκίσκος ντε Πάουλα (1783 - 1783), δίδυμοι, γεννήθηκαν και πέθαναν στο Παλάτι του Λα Γκράνχα δε Σαν ΙλδεφόνσοReal Academia Matritense de Heráldica y Genealogía (2007). Anales de la Real Academia Matritense de Heráldica y Genealogía. Vol. X. (in Spanish). Madrid: RAMHG. p. 332. Η γέννησή τους ήταν ένα σημαντικό γεγονός για τους κατοίκους της Ισπανίας και παρείχε ασφάλεια για τη διαδοχή, μια ασφάλεια η οποία κόπηκε από τους πρόωρους θανάτους των διδύμων.Palazón, Juan Manuel Abascal (2010). José Vargas Ponce (1760–1821) en la Real Academia de la Historia (in Spanish). Madrid: Real Academia de la Historia. p. 54. ISBN 978-84-15069-00-3.
 Φερδινάνδος Ζ΄ (1783 - 1822), Βασιλιάς της Ισπανίας, παντρεύτηκε 1) τη Μαρία Αντωνία της Νάπολης και της Σικελίας, χωρίς τέκνα,  2) τη Μαρία Ισαβέλλα της Πορτογαλίας και είχε τέκνα, 3) τη Μαρία Ιωσηφίνα της Σαξονίας, δεν είχε τέκνα και 4) τη Μαρία Χριστίνα των Βουρβόνων-Δύο Σικελιών, είχε τέκνα.
 Κάρολος Μαρία (1788 - 1855), Κόμης της Μολίνα, παντρεύτηκε 1) τη Μαρία Φραγκίσκη της Μπραγκάνσα, είχε τέκνα, 2) τη  Μαρία Θηρεσία της Μπραγκάνσα, χωρίς τέκνα.
 Μαρία Ισαβέλλα (1789 - 1848), παντρεύτηκε το Φραγκίσκο Α΄ των Δύο Σικελιών και είχε τέκνα.
 Μαρία Θηρεσία (1791 - 1794), πέθανε από ευλογιά.Zavala, José María (2013). La maldición de los Borbones (in Spanish). Mexico: Random House Mondadori. p. 16. ISBN 978-84-01-34667-5.
 Φίλιππος Μαρία Φραγκίσκος (1792 - 1794).
 Φραγκίσκος δε Πάουλα (1794 - 1865), Δούκας του Κάδιθ.

Επίσης, η Λουίζα είχε 10 αποβολές.Fernando González-Doria: Las Reinas de EspañaLos abortos de las «Borbonas» in: elmundo.es (in Spanish) [retrieved 27 May 2015].Ignacio Martín Escribano: La plaga de los Borbones, p. 158. (in Spanish) [retrieved 27 May 2015].

Πρόγονοι

Πινακοθήκη

Πηγές
 EPTON, Nina, The Spanish mousetrap: Napoleon and the Court of Spain (London: Macdonald, 1973).
 HILT, Douglas, The troubled trinity: Godoy and the Spanish monarchs (Tuscaloosa; London: University of Alabama Press, 1987).
 HUGUES, Robert, Goya (London: Harvill Press, 2003).

Παραπομπές

Κατηγορία:Βασίλισσες της Ισπανίας
Κατηγορία:Δούκισσες της Πάρμας
Κατηγορία:Βασιλομήτωρ
Κατηγορία:Ισπανίδες Ινφάντας
Κατηγορία:Πριγκίπισσες των Βουρβόνων-Πάρμας
Κατηγορία:Πριγκίπισσες των Αστουριών